wannaphong/clean_thaiwikipedia huggingface dataset:
# ป่วงกก
ป่วงกก (แต้จิ๋ว: Buāng-kok) หรือ บูวังกก (อักษรโรมัน: Buangkok) เป็นย่านในภาคตะวันออกเฉียงเหนือของประเทศสิงคโปร์ มีพื้นที่คร่าว ๆ รวมถึงเขตย่อยเดอะทราฟัลการ์ และ คอมพัสซาเวล ในพื้นที่วางแผนโฮวกัง และ เซิงกัง ตามลำดับ กำหนดพื้นที่โดย URA

ศัพทมูล
ชื่อนี้ได้มาจากชื่อถนน โลรงบูวังโกก (Lorong Buangkok) ซึ่งได้ชื่อ Buangkok ซึ่งแปลว่า "หมื่นประเทศ" หรือ "หมื่นก๊ก" มาจากบริษัทผู้ปลูกยาง สิงคโปร์ยูไนเต็ดรับเบอร์พลานเตชั่นส์ จำกัด (Singapore United Rubber Plantations Limited's Chinese) ซึ่งมีชื่อจีนแต้จิ๋วว่า "หมื่นก๊ก" (万国; เพ็งอิม: bhuêng7gog4, ป่วงกก) ชื่อนี้ไม่มีความเกี่ยวข้องกับ Bangkok (บางกอก)
# โรงพยาบาลพหลพลพยุหเสนา
โรงพยาบาลพหลพลพยุหเสนา บางครั้งเรียกย่อ ๆ ว่า โรงพยาบาลพหลโยธิน เป็นโรงพยาบาลที่ตั้งอยู่ในอำเภอเมืองกาญจนบุรี จังหวัดกาญจนบุรี จัดอยู่ในประเภทโรงพยาบาลศูนย์ของของกระทรวงสาธารณสุข และเป็นโรงพยาบาลหลักของจังหวัดกาญจนบุรี และโรงพยาบาลยังเคยเป็นศูนย์แพทย์ศึกษาของคณะแพทยศาสตร์ศิริราชพยาบาล มหาวิทยาลัยมหิดล ปัจจุบันเป็นศูนย์แพทย์ศึกษาให้กับคณะแพทยศาสตร์ มหาวิทยาลัยเวสเทิร์น

 ประวัติ 

กระทรวงมหาดไทยเริ่มดำเนินการก่อสร้างโรงพยาบาลพหลพลพยุหเสนา เมื่อวันที่ 23 มกราคม พ.ศ. 2493 โรงพยาบาลแห่งนี้สร้างขึ้นบนพื้นที่ที่เคยใช้เป็นค่ายทหารของกองทัพจักรวรรดิญี่ปุ่นในระหว่างการก่อสร้างทางรถไฟสายมรณะ พื้นที่ดังกล่าวได้รับการเคลียร์วัตถุระเบิดและมีอาคาร 5 หลังสร้างเสร็จและเปิดทำการในวันที่ 3 พฤษภาคม พ.ศ. 2496 โรงพยาบาลแห่งนี้ได้รับการตั้งชื่อเพื่อเป็นเกียรติแก่พระยาพหลพลพยุหเสนา (พจน์ พหลโยธิน) นายกรัฐมนตรีคนที่สองของประเทศไทย
# ออกซิแล็บส์
ออกซิแล็บส์  เป็นบริษัทที่เชี่ยวชาญด้านการรวบรวมข้อมูลเว็บไซต์ โดยนำเสนอการแก้ปัญหาด้วยพร็อกซีสำหรับลูกค้านำไปใช้ในกิจกรรมต่าง&hairsp;ๆ ที่เกี่ยวข้องกับการวิจัยตลาด

บริษัทก่อตั้งขึ้นในปี พ.ศ. 2558 และปัจจุบันดำเนินงานจากสำนักงานใหญ่ในประเทศลิทัวเนีย

 ความร่วมมือ 
ในอดีตออกซิแล็บส์เป็นบริษัทรวบรวมข้อมูลที่ได้ร่วมมือกับนักวิจัยจากมหาวิทยาลัยต่าง&hairsp;ๆ ในหลายโครงการที่มุ่งเป้าไปที่การติดตามสถานการณ์โรคโควิด-19 พันธมิตรได้แก่ตัวแทนจากมหาวิทยาลัยสแตนฟอร์ด, มหาวิทยาลัยเวอร์จิเนีย, มหาวิทยาลัยเวอร์จิเนียเทค รวมถึงมหาวิทยาลัยลูกาโนในสวิตเซอร์แลนด์
# เบงซุย
เบงซุย มีชื่อในภาษาจีนกลางว่า นิ่ง สุย  เป็นตัวละครในนวนิยายอิงประวัติศาสตร์จีนในศตวรรษที่ 14 เรื่องสามก๊ก (ซานกั๋วเหยี่ยนอี้) เป็นนายทหารของรัฐจ๊กก๊กในยุคสามก๊ก เป็นรองขุนพล (副將 ฟู่เจี้ยง) ใต้บังคับบัญชาของเกียงอุยขุนพลของจ๊กก๊ก

เบงซุยเป็นตัวละครสมมติในนวนิยายสามก๊ก ไม่ปรากฏชื่อในบันทึกทางประวัติศาสตร์อย่างเป็นทางการ

 ในนิยายสามก๊ก 
เบงซุยปรากฏเป็นตัวละครในนวนิยายสามก๊กตอนที่ 116 ตามความในนวนิยายสามก๊ก ในระหว่างการศึกที่วุยก๊กที่เป็นรัฐอริของจ๊กก๊กยกทัพบุกจ๊กก๊กในปี ค.ศ. 263 จูกัดสูขุนพลวุยก๊กตั้งกำลังทหารอยู่ที่หัวสะพานอิมเปงเกี๋ยว (陰平橋 อินผิงเฉียว) เพื่อสกัดเส้นทางถอยของเกียงอุย เบงซุยจึงเสนอกับเกียงอุยให้ทำเป็นจะเคลื่อนพลเข้าโจมตีมณฑลยงจิ๋ว (雍州 ยงโจว) ลวงจูกัดสูให้ยกพลกลับไปช่วยยงจิ๋ว จูกัดสูหลงกลกลัวจะเสียแนวหลังไป จึงรีบรื้อค่ายยกพลกลับไปช่วยยงจิ๋ว หลังจูกัดสูรู้เจตนาที่แท้จริงของเกียงอุย จึงรีบยกพลหันกลับจะสกัดเกียงอุยแต่ไม่ทันกาล จูกัดสูจึงนำกำลังทหารของตนไปที่เกียมโก๊ะ (劍閣 เจี้ยนเก๋อ) เพื่อพบกับจงโฮยสามก๊ก (ซานกั๋วเหยี่ยนอี้) ตอนที่ 116.
# พิพิธภัณฑ์แห่งชาติอะเลปโป
พิพิธภัณฑ์แห่งชาติอเเลปโป (National Museum of Aleppo) เป็รพิพิธภัณฑ์ในนครอะเลปโป ประเทศซีเรีย สถาปนาขึ้นในปี 1931 ถือเป็นพิพิธภัณฑ์ที่มีขนาดใหญ่ที่สุดในเมือง ตั้งอยู่ในใจกลางเมือง บนถนนบารอน ติดกับโรงแรมบารอน ใกล้กับจัตุรัสประตูฟารัจญ์ และ หอนาฬิกาประตูฟารัจญ์ นิทรรศการจัดแสดงส่วนใหญ่ของพิพิธภัณฑ์เกี่ยวกับโบราณคดีซีเรีย ส่วนใหญ่เป็นโบราณวัตถุที่ได้มาจากทางตอนเหนือของประเทศ

ประวัติศาสตร์
ในปี ค.ศ. 1931 รัฐบาลซีเรียประกาศมห้พระราชวังสมัยออตโตมันขนาดเล็กแห่งหนึ่วเป็นที่ตั้งของพิพิธภัณฑ์แห่งชาติประจำนครอะเลปโป และเมื่อผ่านไปสามทศวรรษ พิพิธภัณฑ์เริ่มมีขนาดไม่เพียงพอเมื่อเทียบกับจำนวนของสะสมที่เพิ่มจำนวนขึ้น ในปี 1966 จึงตัดสินใจรื้อวังออตโตมันทิ้งและสร้างพิพิธภัณฑ์หลังใหม่ที่ทีขนาดใหญ่และทันสมัยกว่าขึ้นแทนที่ อาคารหลังใหม่นี้ก่อสร้างตามการออกแบบของสถาปนิกชาวยูโกสลาเวีย ซดรัฟกอ เบรกอวัซ (Zdravko Bregovac) และ วเยนเซสสลัฟ ริคเทอร์ (Vjenceslav Richter) ซึ่งชนะรางวัลที่หนึ่งในการประกวดออกแบบอาคารหลังใหม่Martina Munivrana, Vesna Meštrić (ed): Richter - Rebel With a Wision, Zagreb, 2017., p. 90

ในเดือนกรกฎาคม 2016 พิพิธภัณฑ์ถูกโจมตีด้วยระเบิดมิสไซล์จำนวนมากจากกองกำลังฝั่งกบฏ เป็นผลให้อาคารและโครงสร้างได้รับความเสียหาย ของสะสมส่วนใหญ่ ณ เวลานั้นได้รับการเคลื่อนย้ายไปเก็บรักษาที่อื่น แต่ยังมีบางส่วนที่ยังคงอยู่ในพิพิธภัณฑ์ซึ่งเป็นประเด็นที่มีผู้แสดงความกังวลถึงThe National Museum of Aleppo under heavy shelling

โบราณวัตถุจำนวนหนึ่งเสียหายในเหตุแผ่นดินไหวปี 2023

ของสะสม
โบราณวัตถุในพิพิธภัณฑ์มีที่มาจากทุกยุคสมัยทางประวัติศาสตร์ โดยของสะสมชุดใหญ่ที่สุดมีที่มาจากสมัยยุคโลหะและสมัยอิสลาม ทางเข้าหลักของพิพิธภัณฑ์ประดับด้วยซุ้มทางเข้าวิหารโบราณและสฟิงซ์จากสมัยยุคโลหะ (ศตวรรษที่ 9 ก่อนคริสต์กาล) ที่ได้มาจากแหล่งโบราณคดีฮิตไทต์ใหม่ที่เทลฮาลาฟ ภายในพิพิธภัณฑ์แบ่งออกเป็นสองชั้นซึ่งจัดแสดงวัตถุตามยุคสมัย

ลานกลางภายในของพิพิธภัณฑ์เป็นที่ตั้งของประติมากรรมหินบะซอลต์ขนาดมหึมาจากสมัยฮิตไทต์โบราณและโรมันโบราณ รวมถึงชิ้นงานโมเสคขนาดใหญ่จากสมัยศตวรรษที่ 3 ส่วนลานด้านหน้าพิพิธภัณฑ์มีประติมากรรมจากอารยธรรมอารามาอิก, บีแซนทีน และอาหรับ
# เฉา ก้าน
เฉา ก้าน (ค.ศ. 214 – 14 กันยายน ค.ศ. 261) หรือ เฉา เหลียง  เป็นเจ้าชายของรัฐวุยก๊กในยุคสามก๊กของจีน

เฉา ก้านเป็นบุตรชายของโจโฉ ขุนศึกผู้มีชื่อเสียงในช่วงปลายราชวงศ์ฮั่นและเป็นผู้วางรากฐานให้กับรัฐวุยก๊ก มารดาผู้ให้กำเนิดเฉา ก้านคือเฉินเชี่ย (陳妾) อนุภรรยาของโจโฉ(武皇帝二十五男： ... 王昭儀生趙王幹， ...) สามก๊กจี่ เล่มที่ 20. แต่เฉา ก้านได้รับการเลี้ยงดูโดยหวางฟูเหริน (王夫人) อนุภรรยาอีกคนของโจโฉ เพราะเฉินเชี่ยเสียชีวิตก่อนเวลาอันควร(魏略曰：幹一名良。良本陳妾子，良生而陳氏死，太祖令王夫人養之。) อรรถาธิบายจากเว่ย์เลฺว่ในสามก๊กจี่ เล่มที่ 20.
# เดวิด คูต
เดวิด แฮร์รี คูต  เป็นอดีตผู้ตัดสินฟุตบอลชาวอังกฤษ สังกัดสมาคมฟุตบอลอังกฤษประจำเทศมนฑลนอตทิงแฮมเชอร์และซีเล็กต์กรุ๊ปของกรรมการฟุตบอลอังกฤษ เขาทำหน้าที่ตัดสินในพรีเมียร์ลีกเป็นหลักก่อนถูกไล่ออกในเดือนธันวาคม ค.ศ. 2024

ชีวิตช่วงต้น
เดวิด แฮร์รี คูต เกิดเมื่อวันที่ 11 กรกฎาคม พ.ศ. 2525 ที่นอตทิงแฮม

การทำงาน
คูตเริ่มทำหน้าที่ตัดสินฟุตบอลตั้งแต่อายุ 16 ปี ตั้งแต่   และคอนเฟอเรนซ์นอร์ท ตามลำดับ ก่อนที่จะเลื่อนขั้นสู่อิงกลิชฟุตบอลลีกในตำแหน่งผู้ช่วยกรรมการ โดยตัดสินนัดแรกในอีเอฟแอลลีกทูระหว่างกับ แล้วเลื่อนขั้นเป็นกรรมการฟุตบอลลีกใน พ.ศ. 2553 ในเดือนพฤษภาคม พ.ศ. 2557 คูตเป็นกรรมการในรอบเพลย์ออฟระหว่างเลย์ตันโอเรียนท์กับรอเทอรัมยูไนเต็ดในอีเอฟแอลลีกวันฤดูกาล 2013 – 2014

คูตทำหน้าที่ตัดสินในพรีเมียร์ลีกครั้งแรกในวันที่ 28 เมษายน พ.ศ. 2561 ในการแข่งขันระหว่างนิวคาสเซิลยูไนเต็ดและเวสต์บรอมมิชอัลเบียน ซึ่งเวสต์บรอมชนะด้วยคะแนน 1 – 0 ต่อมาคูตได้รับการเลื่อนขั้นอยู่ในซีเล็กกรุ๊ป 1 ก่อนฤดูกาล 2018 – 2019

คูตเป็นกรรมการในอีเอฟแอลคัพ 2023 นัดชิงชนะเลิศระหว่างแมนเชสเตอร์ยูไนเต็ดกับนิวคาสเซิลยูไนเต็ดที่แข่งขันเมื่อวันที่ 14 กุมภาพันธ์ พ.ศ. 2566 ซึ่งแมนเชสเตอร์ยูไนเต็ดชนะด้วยคะแนน 2 – 0

ข้อครหา
เมื่อวันที่ 11 พฤศจิกายน พ.ศ. 2567 คูตถูกสั่งระงับการปฏิบัติหน้าที่หลังจากการเผยแพร่วิดีโอที่เขาดูหมิ่นสโมสรฟุตบอลลิเวอร์พูลและกล่าวถึงเยือร์เกิน คล็อพว่าเป็น "เจอร์แมนคันต์" (German cunt) ที่หยิ่งผยอง โดยเดอะการ์เดียนระบุว่าเป็นวิดีโอที่อัดไว้ในฤดูกาล 2020 – 2021 ในฤดูกาลนั้น คูตเป็นผู้ช่วยผู้ตัดสินใช้วีดิทัศน์ในเมอร์ซีย์ไซด์ดาร์บีระหว่างลิเวอร์พูลกับเอฟเวอร์ตันที่กูดิสันพาร์กเมื่อ 17 ตุลาคม พ.ศ. 2563 ที่จอร์แดน พิกฟอร์ด ผู้รักษาประตูของเอฟเวอร์ตันไม่ได้รับโทษใด ๆ จากการเข้าเสียบสกัดเฟอร์จิล ฟัน ไดก์ กองหลังลิเวอร์พูลซึ่ง กล่าวว่าเป็น "การเสียบสกัดอย่างน่าสะพรึง" ส่งผลให้เฟอร์จิลบาดเจ็บจนไม่สามารถเล่นฟุตบอลได้ตลอดทั้งฤดูกาล ภายหลังการเล่นภาพย้อนหลังของกรรมการ คูตไม่ได้สั่งให้พิกฟอร์ด แต่พุ่งเป้าไปที่การล้ำหน้าก่อนการปะทะ ในเบื้องต้น คูตกล่าวว่าวิดีโอนี้ไม่ใช่ของจริง แต่ออกมายอมรับว่าเป็นวิดีโอจริงในภายหลัง ต่อมา ในวันที่ 13 พฤศจิกายน มีวิดีโออีกชุดหนึ่งที่แสดงให้เห็นคูตกำลังสูดผงขาวในช่วงการแข่งขันฟุตบอลชิงแชมป์แห่งชาติยุโรป 2024 คูตถูกสหภาพสมาคมฟุตบอลยุโรปสั่งระงับการปฏิบัติหน้าที่

เดอะซันรายงานว่าเมื่อวันที่ 27 พฤศจิกายน พ.ศ. 2567 สมาคมฟุตบอลอังกฤษยืนยันว่ากำลังสืบสวนคูตกรณีที่คูตได้เตรียมให้ใบเหลืองในการแข่งขันแชมเปียนชิปนัดระหว่างลีดส์ ยูไนเต็ดกับเวสต์บรอมมิชอัลเบียนในเดือนตุลาคม พ.ศ. 2562 เพื่อให้เพื่อได้ประโยชน์จากการพนัน ซึ่งคูตปฏิเสธว่าตนมิได้ทำผิดประการใด สมาคมฟุตบอลและพีจีเอ็มโอแอลกล่าวว่าพวกเขาถือว่าข้อกล่าวหานี้เป็นเรื่องร้ายแรงอย่างมาก จากนั้นในวันที่ 9 ธันวาคม การสืบสวนสิ้นสุดลงและคูตถูกไล่ออกทันที

ชีวิตส่วนตัว
คูตเป็นบุตรชายของเดวิด คูต นักกีฬาคริกเกตสังกัด
# กะอับ อัลอะห์บาร
กะอับ อัลอะห์บาร  ชื่อเต็ม อะบู อิสฮาก กะอับ อิบน์ มาเนียะอ์ อัลฮิมยะรี  เป็นชาวเยเมนเชื้อสายยิวในคริสต์ศตวรรษที่ 7 จากเผ่าอาหรับ "ษีเราะอีน"  ที่เข้ารีตเป็นอิสลาม เขาถือเป็นผู้ที่บันทึกเรื่องอิสรออีลียาตและเรื่องราวอาระเบียใต้ช่วงแรกสุด ตามธรรมเนียมอิสลาม เขาร่วมเดินทางกับอุมัรจากมะดีนะฮ์ไปเยรูซาเลม และหลังจากนั้นจึงกลายเป็นผู้สนับสนุนอุษมาน เขาเสียชีวิตที่ฮิมส์ประมาณ ค.ศ. 652-6

ชื่อ
อะห์บารเป็นรูปพหุพจน์ของ หิบร์/หับร์ จากภาษาฮีบรู ḥāver เป็นตำแหน่งวิชาการที่ชาวยิวในบาบิโลนใช้เรียกตำแหน่งที่ต่ำกว่ารับบี

ชีวประวัติ
ข้อมูลเกี่ยวกับกะอับมีน้อยมาก แต่ตามธรรมเนียมเขาเดินทางมายังมะดีนะฮ์ในรัชสมัยอุมัร จากนั้นเขาเดินทางไปเยรูซาเลมร่วมกับอุมัร โดยมีรายงานว่า เมื่ออุมัรเดินทัพเข้าเยรูซาเลม ท่านถามกะอับว่า: "เจ้าแนะนำให้ข้าสร้างสถานที่สักการะที่ไหน?" กะอับชี้ไปที่ศิลาพระวิหารที่ตอนนี้กลายเป็นกองซากปรักหักพังของวิหารจูปิเตอร์ขนาดมหึมาThe History of al-Tabari, vol. XII, Albany: State University of New York Press 2007, pp. 194-195

ตามธรรมเนียมระบุว่า กะอับเชื่อว่า "เหตุการณ์ทั้งหมดที่เคยเกิดขึ้นหรือกำลังจะเกิดขึ้นบนพื้นโลก ได้รับการเขียนขึ้นในเตารอต (โทราห์) ที่พระเจ้าประทานให้กับนบีมูซา"Yusuf ibn Abd-al-Barr - al-Istiab, v3, p1287 Printed in Cairo 1380 A.H กล่าวกันว่าเขาทำนายการสวรรคตขออุมัรด้วยการใช้โทราห์ ตามรายงานหนึ่งบันทึกว่า กะอับบอกอุมัรว่า "เจ้าควรเขียนพินัยกรรม เพราะเจ้าต้องตายในสามวัน" อุมัรตอบว่า "ข้าไม่รู้สึกเจ็บปวดหรือป่วยใด ๆ" สองวันต่อมา อะบูลุอ์ลุอ์ลอบสังหารอุมัรTarikh al-Tabari v4, p191 Printed by Dar al-Maarif - Cairo

หลังอุมัรเสียชีวิต กะอับสนับสนุนอุษมานอย่างเข้มแข็ง ทำให้มุอาวิยะฮ์ ผู้ว่าราชการ ขอให้กะอับมาเป็นที่ปรึกษาของเขาในดามัสกัส แต่เขากลับเลือกที่จะถอนตัวไปที่ฮิมส์ ซึ่งเป็นบริเวณที่เขาเสียชีวิตใน ค.ศ. 652-6 สายรายงานหลายแห่งระบุว่า ที่ฝังศพยังคงเป็นประเด็นพิพาท

ข้อมูลฝั่งชีอะฮ์รายงานว่ากะอับเป็นรับบีชาวยิวที่ย้ายจากเยเมนไปที่บิลาดุชชาม (ซีเรีย)Ibn Hajar Asqalani, Taqrib al-Tahdhib, Op Cit., p. 135. เขามาจากตระกูลษูเราะอีนหรือ Dhu al-Kila กะอับเดินทางมามะดีนะฮ์ในสมัยอุมัรโดยเขาเข้ารับอิสลาม เขาอาศัยอยู่ที่นั่นจนถึงสมัยอุษมาน

มุมมองซุนนี

การกล่าวถึงในฮะดีษ
กะอับ อัลอะห์บารได้รับการกล่าวถึงในฮะดีษบางส่วน เช่น ในเศาะฮีฮมุสลิมSahih Muslim, Book 1, Hadith 398 Sunnah.com และมุวัฏเฏาะอ์มาลิกMuwatta Malik, Book 5, Hadith 17 Sunnah.com ฯลฯ

มุมมองชีอะฮ์สิบสองอิมาม

ดูเพิ่ม
อับดุลลอฮ์ อิบน์ ซะบะอ์
# สำนักงานปลัดกระทรวงเกษตรและสหกรณ์
สำนักงานปลัดกระทรวงเกษตรและสหกรณ์  มีภารกิจเกี่ยวกับการพัฒนายุทธศาสตร์ แปลงนโยบายของกระทรวงเป็นแผนปฏิบัติ จัดสรรทรัพยากรและบริหารราชการทั่วไปของกระทรวงที่มิได้กำหนดให้เป็นหน้าที่ของส่วนราชการใดในสังกัดกระทรวงโดยเฉพาะ รวมทั้ง กำกับและเร่งรัด ตรวจสอบ และติดตาม การปฏิบัติราชการของส่วนราชการในสังกัดกระทรวงให้บรรลุเป้าหมาย และเกิดผลสัมฤทธิ์ตามภารกิจของกระทรวง

ประวัติ
สำนักงานปลัดกระทรวงเกษตรและสหกรณ์ เริ่มมีการก่อตั้งขึ้นพร้อมกันกับการก่อตั้งกระทรวง เมื่อวันที่ 1 เมษายน พ.ศ. 2435 ในชื่อ สำนักงานปลัดกระทรวงเกษตรพานิชการ

ใน พ.ศ. 2439 ให้ยุบสำนักงานปลัดกระทรวงเพื่อลดฐานะกระทรวงเป็น กรมเกษตรากร ก่อนจัดตั้งสำนักงานปลัดในสังกัดกระทรวงเกษตราธิการ ใน พ.ศ. 2444

ใน พ.ศ. 2475 ให้ยุบสำนักงานปลัดกระทรวงเข้ากับสำนักงานปลัดกระทรวงพาณิชย์และคมนาคม ภายใต้ชื่อ สำนักงานปลัดกระทรวงเกษตรพาณิชยการ เปลียนชื่อเป็น สำนักงานปลัดกระทรวงเศรษฐการ ในปีต่อมา ภายหลังใน พ.ศ. 2478 จัดตั้งสำนักงานปลัดกระทรวงเกษตราธิการ ขึ้นใหม่

ใน พ.ศ. 2495 มีการออกพระราชบัญญัติปรับปรุงกระทรวง ทบวง กรม ทำให้เปลียนชื่อเป็น สำนักงานปลัดกระทรวงเกษตร และจัดตั้ง สำนักงานปลัดกระทรวงการสหกรณ์ ใน 2 ปีต่อมาเปลียนชื่อเป็น สำนักงานปลัดกระทรวงสหกรณ์ หลังจากนั้นใน พ.ศ. 2506 ได้ยุบสำนักงานปลัดกระทรวงสหกรณ์ เพื่อจัดตั้งกระทรวงพัฒนาการแห่งชาติ

ในวันที่ 1 ตุลาคม พ.ศ. 2515 มีประกาศของคณะปฏิวัติ ที่ 216ประกาศของคณะปฏิวัติ ที่ 216 จึงมีการเปลื่ยนชื่อสำนักงานปลัดกระทรวงเป็นชื่อปัจจุบัน

 หน่วยงานภายใน 
 ราชการส่วนกลาง 
 กองกลาง
 กองการเจ้าหน้าที่
 กองการต่างประเทศ
 กองคลัง
 กองนโยบายเทคโนโลยีเพื่อการเกษตรและเกษตรกรรมยั่งยืน
 ศูนย์เทคโนโลยีสารสนเทศและการสื่อสาร
 สถาบันเกษตราธิการ
 สำนักกฎหมาย
 สำนักการเกษตรต่างประเทศ
 สำนักงานที่ปรึกษาเกษตรต่างประเทศ
 สำนักตรวจราชการ
 สำนักตรวจสอบภายใน
 สํานักบริหารกองทุนเพื่อช่วยเหลือเกษตรกรและรับเรื่องร้องเรียน
 สำนักแผนงานและโครงการพิเศษ
 สำนักพัฒนาระบบบริหาร

 หน่วยงานรับผิดชอบขึ้นตรงปลัดกระทรวง 
 ศูนย์ปฏิบัติการต่อต้านการทุจริต

 ราชการส่วนภูมิภาค 
สำนักงานเกษตรและสหกรณ์จังหวัด เป็นส่วนราชการบริหารราชการส่วนภูมิภาค ตั้งอยู่ในทุกจังหวัดทั่วประเทศ มีหัวหน้าส่วนราชการเป็นข้าราชการพลเรือนสามัญ ประเภทอำนวยการ ระดับสูง ตำแหน่ง "เกษตรและสหกรณ์จังหวัด" แบ่งส่วนภายในสำนักงาน ดังนี้
 ฝ่ายบริหารทั่วไป
 กลุ่มช่วยเหลือเกษตรกรและโครงการพิเศษ
 กลุ่มสารสนเทศการเกษตร
 กลุ่มยุทธศาสตร์พัฒนาการเกษตร
# สิบอันดับละครที่มีเรตติ้งสูงสุดในประวัติศาสตร์ของจีน
ต่อไปนี้คือตาราง สิบอันดับละครที่มีเรตติ้งสูงสุดในประวัติศาสตร์ของจีน โดยรวมทั้งละครของฮ่องกง, ไต้หวันและจีน
อันดับชื่อละคร/ปีละครจากค่ายเฉลี่ย เรตติ้งสูงสุดจำนวนผู้ชมดารานำแสดง1สงครามแผ่นดินเลือด
(敌营十八年 1981)99%จางเจียเถียน、จางเหลียนเหวิน2แรงปรารถนา (渴望 1990)98%ฟู้ เปียว,หลู่เสี่ยวเว่ย,จ้าวเป่ากัง,จางข่ายลี่,หลี่ เสฺวียน,หวงเหม่ยอิ๋ง,ซุนซง,หลันเทียนเหฺยี่ย3ไซอิ๋ว เวอร์ชัน 1986       
(Journey to the West) 89.496%จางจินไหล,หวังเย่,ซวี๋เส้าหัว,ฉือฉงรุ่ย4ตำนานนางพญางูขาว (新白娘子传奇 1992)91%เยี่ยถง、เจ้าหย่าจือ5มังกรหยก ภาค 1/1983 (The Legend of conder heroes)ทีวีบี90%หวงเย่อหัว、องเหม่ยหลิง、เหมียวเฉียวเหว่ย、หยาง พ่านพ่าน6ความรักในหอแดง (紅樓夢 1987)90%เฉินเสี่ยวซีว์7เจ้าพ่อเซี่ยงไฮ้ (上海灘 1980)ทีวีบี 87%โจวเหวินฟะ,เจ้าหย่าจือ,หลี่ เหลี่ยงเหว่ย8นักชกผู้พิชิต (大俠霍元甲 1981)อาร์ทีวี หรือ เอทีวี 86.5%หวงเหยียนเซิน、หมีเซียะ 、เหลียง เสี่ยวหลง9ครอบครัวอลเวง (我爱我家 1994)85%เหวินชิงยู,ซ่งตันตัน,เหลียงเทียน,หยาง ลี่ซิน10ซ้องกั๋ง (水浒传 1998)78%หลี่ เสฺวียน, แจจิงเชิง,โจวเย่หม่าง,ติงไห่เฟิง
องค์หญิงกำมะลอ (還珠格格) ไม่ติดสิบอันดับแรก เนื่องจากได้ เรตติ้งสูงสุด 72% (บางเว๊ปเอาไปใส่ใน 10 อันดับแรกแทน มังกรหยก 1983)

เกร็ดเล็กเกร็ดน้อย
ในตารางสิบอันดับละครที่มีเรตติ้งสูงสุดในประวัติศาสตร์ของจีน มีละครของทางฝั่งเกาะฮ่องกง ของทั้งทางค่ายทีวีบีและเอทีวี เพียง 3 เรื่อง (จากหลายร้อยเรื่องที่นำไปฉายในจีน) ที่สามารถทำเรตติ้งสูงสุดใน 10 อันดับแรกได้ คือ
1.มังกรหยก ภาค 1/1983 (The Legend of conder heroes) ละครทางค่ายทีวีบี โดยอยู่อันดับ 5 ในตาราง กลายเป็นละครทางฝั่งฮ่องกงที่มีเรตติ้งสูงสุดในจีนตลอดกาล

2.เจ้าพ่อเซี่ยงไฮ้ (上海灘 1980) ละครทางค่ายทีวีบี โดยอยู่อันดับ 7 ในตาราง

3.นักชกผู้พิชิต (大俠霍元甲 1981) ละครทางค่ายเอทีวี หรือ อาร์ทีวี โดยอยู่อันดับ 8 ในตาราง
อ้างอิง

แหล่งข้อมูลอื่น
สิบอันดับละครที่มีเรตติ้งสูงสุดในจีนตลอดกาล
# เมื่อรักของฉันและเธอเริ่มผลิบาน
เป็นซีรีส์มังงะญี่ปุ่นที่เขียนและวาดภาพโดย เรื่องนี้ได้รับการตีพิมพ์เป็นตอนในนิตยสารมังงะแนวเซเน็งยัง กันกันของสแควร์เอนิกซ์ตั้งแต่เดือนธันวาคม พ.ศ. 2558

 สื่อสิ่งพิมพ์ 
เมื่อรักของฉันและเธอเริ่มผลิบานเขียนและวาดภาพประกอบโดย เริ่มลงพิมพ์เป็นตอนในนิตยสารมังงะแนวเซเน็งยัง กันกันของสแควร์เอนิกซ์ เมื่อวันที่ 4 ธันวาคม พ.ศ. 2558 สแควร์เอนิกซ์ได้รวบรวมตอนต่างๆ ตีพิมพ์ไว้เป็นเล่ม(ทังโกบง) โดยเล่มแรกวางจำหน่ายเมื่อวันที่ 25 กรกฎาคม พ.ศ. 2559 ณ วันที่ 25 มิถุนายน พ.ศ. 2567 ได้จำหน่ายหนังสือไปแล้ว 15 เล่ม ได้รับการแปลและตีพิมพ์เป็นภาษาไทยโดยสำนักพิมพ์รักพิมพ์

 จำนวนเล่ม 

 ผลตอบรับ 
ซีรีส์เรื่องนี้ติดอันดับที่ 15 ในรางวัลมังงะถัดไป ครั้งที่ 3 ในประเภทสิ่งพิมพ์ในปี พ.ศ. 2560
# ไทง์มะเต้น
ไทง์มะเต้น (,) เป็นชื่อเสื้อคลุมไร้กระดุมรัดรูปยาวถึงสะโพกแบบดั้งเดิมของพม่า บางครั้งอาจมีท่อนล่างบานและปักเลื่อม ไทง์มะเต้น ในภาษาพม่าแปลว่า "ไม่รวมกันขณะนั่ง" หมายถึงเสื้อคลุมรัดรูปที่ไม่ยับขณะนั่ง เสื้อคลุมนี้ได้รับความนิยมในหมู่ชนชั้นสูงสมัยราชวงศ์โก้นบอง และชนชั้นสูงในปัจจุบัน ปัจจุบันผู้หญิงมักสวมใส่เป็นชุดแต่งงาน หรือเป็นชุดเต้นรำแบบดั้งเดิม รวมถึงงานสังคมชั้นสูงในบางครั้ง ไทง์มะเต้น สวมทับเสื้อท่อนบนที่เรียกว่า ยีนคาน (,) ในอดีต ไทง์มะเต้น ยังมีชายที่ห้อยอยู่ทั้งสองข้างเรียกว่า กะละโหน่ 

 ระเบียงภาพ
# ผลพิเศษทางภาพ
ผลพิเศษทางภาพ (บางครั้งย่อว่า VFX) คือกระบวนการสร้างหรือปรับแต่งภาพนอกเหนือการถ่ายทำของการแสดงสดในการผลิตภาพยนตร์และการผลิตวิดีโอ การผสมผสานระหว่างภาพการแสดงสดและอื่น ๆ หรือองค์ประกอบ CGI อื่น ๆ เพื่อสร้างภาพที่ดูสมจริงเรียกว่า VFX

VFX เกี่ยวข้องกับการผสานรวมท่อนฟิล์มการแสดงสด (ซึ่งอาจรวมถึงเอฟเฟกต์พิเศษจากกล้อง) และภาพที่สร้างขึ้น (ดิจิทัลหรืออุปกรณ์ออปติก สัตว์หรือสิ่งมีชีวิต) ที่ดูสมจริง ดูอันตราย มีราคาแพง ไม่สะดวก ใช้เวลานาน หรือไม่สามารถจับภาพลงบนฟิล์มได้ ผลพิเศษทางภาพที่ใช้ภาพที่สร้างด้วยคอมพิวเตอร์ (CGI) ได้กลายสิ่งที่ผู้สร้างภาพยนตร์อิสระได้ในปัจจุบันสามารถทำได้เอง โดยมีการนำซอฟต์แวร์แอนิเมชันและ การประกอบภาพรวมที่ราคาไม่แพงและใช้งานค่อนข้างง่ายมาใช้
หมวดหมู่:ผลพิเศษ
หมวดหมู่:เทคโนโลยีภาพยนตร์และวิดีโอ
หมวดหมู่:เทคนิคภาพยนตร์
# 5 วินาทีก่อนแม่มดจะตกหลุมรัก
เป็นซีรีส์มังงะญี่ปุ่นแนวยูริ เขียนและวาดภาพโดย Zeniko Sumiya เริ่มตีพิมพ์ในนิตยสาร คอมมิคยูริฮิเมะ ของสำนักพิมพ์อิจิจินชะ ในรูปแบบวันช็อต ตั้งแต่เดือนตุลาคม พ.ศ. 2561 ถึงพฤษภาคม พ.ศ. 2563 รวบรวมตีพิมพ์เป็นหนังสือมังงะรวมเล่ม (ทังโกบง) เล่มเดียวในปี พ.ศ. 2563

เรื่องย่อ
เม็ก แม่มดผู้ยิ่งใหญ่แต่โดดเดี่ยว และลิลิธ นักล่าแม่มด เป็นศัตรูคู่ปรับที่มักปะทะกันในป่าอยู่เสมอ อย่างไรก็ตาม หลังจากแปลงลิลิธให้เป็นแมวแล้ว เม็กก็เอาชนะลิลิธได้ในที่สุด คาถาจะถูกทำลายได้ก็ต่อเมื่อลิลิธจูบคนที่ร่ายมนตร์มัน และเมื่อเผชิญกับทางตันนี้ ผู้หญิงทั้งสองก็พบว่าตัวเองใกล้ที่จะเข้าใจความรู้สึกที่มีต่อกันในที่สุด

การตีพิมพ์
เขียนและวาดภาพโดย Zeniko Sumiya 5 วินาทีก่อนแม่มดจะตกหลุมรัก เริ่มตีพิมพ์ในญี่ปุ่นในนิตยสารคอมมิคยูริฮิเมะ ของสำนักพิมพ์อิจิจินชะ ในรูปแบบวันช็อต ตั้งแต่วันที่ 19 ตุลาคม พ.ศ. 2561 ถึงวันที่ 18 พฤษภาคม พ.ศ. 2563 โดยได้รวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 1 เล่ม เมือวันที่ 29 กันยายน พ.ศ. 2563

มังงะมีลิขสิทธิ์ในประเทศไทยโดยสำนักพิมพ์เซนชู

ในภาษาอังกฤษมังงะมีลิขสิทธิ์โดยสำนักพิมพ์ Seven Seas Entertainment วางจำหน่ายในอเมริกาเหนือ

การตอบรับ
รีเบคกา ซิลเวอร์แมน จาก เครือข่ายข่าวอนิเมะ ให้คะแนน 5 วินาทีก่อนแม่มดจะตกหลุมรัก โดยรวมอยู่ที่ B โดยเธอให้ความเห็นว่าแม้ลำดับของเรื่องราวสั้น ๆ ที่นำเสนอในหนังสืออาจทำให้การอ่านสะดุดโดยไม่จำเป็น แต่เรื่องราวในหนังสือยังคงเข้มข้นมาก ซิลเวอร์แมนกล่าวว่า "พูดอย่างง่าย ๆ ก็คือหนังสือเล่มนี้น่ารักมาก" เรื่องราวส่วนใหญ่ในนั้นมีเสน่ห์อย่างแท้จริง ไม่ว่าจะเป็นเรื่องราวเกี่ยวกับใครก็ตาม แต่ก็ไม่ได้ครอบงำเนื้อเรื่องจนถึงจุดที่กลายเป็นเรื่องราวที่ยุ่งเหยิง

5 วินาทีก่อนแม่มดจะตกหลุมรัก ได้รับการนำเสนอในมังงะขายดีที่สุดของ BookWalker ประจำปี พ.ศ. 2565
# ฟูจิดรีมแอร์ไลน์
ฟูจิดรีมแอร์ไลน์  เป็นสายการบินระดับภูมิภาคของญี่ปุ่น มีสำนักงานใหญ่ตั้งอยู่ที่เขตชิมิซุ เมืองชิซูโอกะ จังหวัดชิซูโอกะ สายการบินนี้ให้บริการด้วยฝูงบิน Embraer E-Jets โดยมีฐานปฏิบัติการหลักอยู่ที่ท่าอากาศยานฟูกูโอกะ ท่าอากาศยานโกเบ ท่าอากาศยานนาโงยะ และท่าอากาศยานชิซูโอกะ สายการบินเริ่มดำเนินการตั้งแต่วันที่ 23 กรกฎาคม พ.ศ. 2552

 ความเป็นมา 
ก่อนการก่อตั้งสายการบิน บริษัท ซูซูโยะ แอนด์ โค จำกัด ได้ลงนามในข้อตกลงการซื้อเครื่องบินกับบริษัทเอ็มบราเออร์ เมื่อวันที่ 30 พฤศจิกายน พ.ศ. 2550 สำหรับเครื่องบิน Embraer E170 จำนวน 2 ลำ เพื่อใช้ในสายการบินที่กำลังจะเริ่มดำเนินการ พร้อมสิทธิ์ในการซื้อเครื่องบินเพิ่มเติมอีก 1 ลำ หากมีการใช้สิทธินี้ มูลค่าสัญญาจะอยู่ที่ประมาณ 87 ล้านดอลลาร์สหรัฐ ณ เวลานั้น 

ต่อมาซูซูโยะได้ก่อตั้งสายการบินในชื่อ ฟูจิ ดรีม แอร์ไลน์ เมื่อวันที่ 24 มิถุนายน พ.ศ. 2551 ด้วยทุนจดทะเบียนเริ่มต้นจำนวน 450 ล้านเยน โดยมีโยเฮ ซูซูกิ ดำรงตำแหน่งประธานและประธานเจ้าหน้าที่บริหาร (CEO) ของสายการบิน

เที่ยวบินแรกของสายการบินฟูจิดรีมแอร์ไลน์ เกิดขึ้นเมื่อวันที่ 23 กรกฎาคม พ.ศ. 2552 โดยเริ่มต้นด้วยการให้บริการวันละสองเที่ยวบินไปยังท่าอากาศยานโคมัตสึ และวันละหนึ่งเที่ยวบินไปยังท่าอากาศยานคาโงชิมะและท่าอากาศยานคูมาโมโตะ จากฐานปฏิบัติการหลักที่ท่าอากาศยานชิซูโอกะ

ต่อมาเมื่อวันที่ 1 เมษายน พ.ศ. 2553 สายการบินได้เริ่มให้บริการวันละสามเที่ยวบินระหว่างท่าอากาศยานมัตสึโมโตะและฟูกูโอกะ และวันละหนึ่งเที่ยวบินระหว่างท่าอากาศยานมัตสึโมโตะและท่าอากาศยานซัปโปโร ชิโตเสะ โดยเข้ามารับช่วงต่อเส้นทางดังกล่าวจากสายการบินเจแปนแอร์ไลน์ (JAL) ภายใต้ข้อตกลงการใช้รหัสเที่ยวบินร่วมกัน (codeshare agreement)

 จุดหมาย 
right|thumb|เคาน์เตอร์เช็คอินของฟูจิดรีมแอร์ไลน์ ณ ท่าอากาศยานนาโงยะ

แผนดินเมืองท่าอากาศยานหมายเหจุอ้างอิงฮกไกโดซัปโปโระท่าอากาศยานชินชิโตเซะท่าอากาศยานโอกาดามะฮนชูอาโอโมริท่าอากาศยานอาโอโมริฮานามากิท่าอากาศยานฮานามากิอิซูโมะท่าอากาศยานอิซูโมะโคเบะท่าอากาศยานโคเบะโคมัตสุท่าอากาศยานโคมัตสุมัตสึโมโตะท่าอากาศยานมัตสึโมโตะนาโงยะท่าอากาศยานชูบุเซ็นแทรร์ท่าอากาศยานนาโงยะนีงาตะท่าอากาศยานนีงาตะเซ็นไดท่าอากาศยานเซ็นไดชิซูโอกะท่าอากาศยานชิซูโอกะยามางาตะท่าอากาศยานนามางาตะคีวชูฟูกูโอกะท่าอากาศยานฟูกูโอกะคาโงชิมะท่าอากาศยานคาโงชิมะคิตะกีวชูท่าอากาศยานคิตะกีวชูคูมาโมโตะท่าอากาศยานคูมาโมโตะชิโกกุโคจิท่าอากาศยานโคจิ

 ฝูงบิน 
right|thumb|เอ็มบราเออร์ E170 ฟูจิดรีมแอร์ไลน์ 
:
+ฝูงบินอากาศยานใช้งานคำสั่งจำนวนผู้โดยสารEmbraer E1702—76Embraer E17513—84รวม15—
# บุญเกิด ไชยสิน
บุญเกิด ไชยสิน (9 มกราคม พ.ศ. 2539 –) หรือที่รู้จักในชื่อ เทพ เป็นนักฟุตบอลระดับอาชีพชาวไทย ผู้ทำหน้าที่ในตำแหน่งสไตรเกอร์ให้แก่สโมสรฟุตบอลเขลางค์ ยูไนเต็ด ในศึกไทยลีก 3

 แหล่งข้อมูลอื่น
# ซี่โบน
ซี่โบน (,) เป็นเครื่องประดับศีรษะสำหรับพิธีการ ซึ่งสตรีชาวพม่าสวมใส่ในยุคก่อนอาณานิคม ซี่โบน เป็นเครื่องแต่งกายที่สวมใส่เฉพาะสตรีชั้นสูงในราชสำนักพม่า รวมถึงราชินีและเจ้าหญิง ซี่โบน พร้อมด้วย มะฮาละตา  ถือเป็นชุดพิธีการสำหรับงานระดับรัฐของพม่า ปัจจุบัน ซี่โบน สวมใส่โดยเด็กผู้หญิงในพิธีเจาะหูและโดยนักนาฏศิลป์พม่าBurmese Orthography, Myanmar Language Commission, 1993.

 ระเบียงภาพ
# โมอาน่า (แฟรนไชส์)
โมอาน่า  (เรียกอีกอย่างว่า ไวอาน่า หรือ โอเชียเนีย ในบางตลาด) เป็นสื่อแฟรนไชส์ของดิสนีย์ที่เริ่มต้นในปี 2016 ด้วยการเปิดตัวภาพยนตร์แอนิเมชันของอเมริกาเรื่อง ผจญภัยตำนานหมู่เกาะทะเลใต้ ผลิตโดยวอลต์ดิสนีย์แอนิเมชันสตูดิโอส์ และออกฉายโดยวอลต์ดิสนีย์พิกเชอส์

แฟรนไชส์นี้ประกอบด้วยภาพยนตร์แอนิเมชันสองเรื่องคือ ผจญภัยตำนานหมู่เกาะทะเลใต้ (2016) และภาคต่อที่จะออกฉายในวันที่ 27 พฤศจิกายน ค.ศ. 2024 นอกจากนี้ยังมีภาพยนตร์ฉบับคนแสดง ดัดแปลงจากภาพยนตร์ปี 2016 ซึ่งมีกำหนดออกฉายในวันที่ 10 กรกฎาคม ค.ศ. 2026 อีกด้วย

 ภาพยนตร์ 
 ภาพยนตร์ วันที่ออกฉาย ผู้กำกับ ผู้ประพันธ์บท บทประพันธ์ ผู้ผลิตแอนิเมชัน ผจญภัยตำนานหมู่เกาะทะเลใต้  จอห์น มัสเกอร์ และรอน เคลเมนต์ผู้ร่วมกำกับคริส วิลเลียมส์ และดอน ฮอลล์ จาเร็ด บุช รอน เคลเมนต์, จอห์น มัสเกอร์, คริส วิลเลียมส์, ดอน ฮอลล์, พาเมลา ริบอน, แอรอน แคนเดลล์ และจอร์แดน แคนเดลล์ ออสนัต ชูเรอร์ โมอาน่า 2  เดวิด เดอริค จูเนียร์, เจสัน แฮนด์ และดานา เลอโดซ์ มิลเลอร์ จาเร็ด บุช และดานา เลอโดซ์ มิลเลอร์  คริสตินา เฉิน และอีเวตต์ เมอริโนฉบับคนแสดง โมอาน่า  โทมัส ไคล์ จาเร็ด บุช และดานา เลอโดซ์ มิลเลอร์  ดเวย์น จอห์นสัน, ดานี การ์เซีย และไฮรัม การ์เซีย

 ภาพยนตร์แอนิเมชัน 
 ผจญภัยตำนานหมู่เกาะทะเลใต้ (2016) 

 โมอาน่า 2 (2024) 

 ภาพยนตร์ฉบับคนแสดง 
 โมอาน่า (2026) 

 นักแสดงและตัวละคร 

 ตัวละคร ภาพยนตร์แอนิเมชัน ภาพยนตร์สั้น ภาพยนตร์ฉบับคนแสดง ผจญภัยตำนานหมู่เกาะทะเลใต้ โมอาน่า 2 กอนฟิชชิง โมอาน่า 2016  2024  2017  2026 โมอาน่า อาวลีอิ ครัลวาลโยหลุยส์ บุช อาวลีอิ ครัลวาลโย แคตเธอรีน ลากาเอีย เมาอิ ดเวย์น จอห์นสัน คุณยายทาลา ราเชล เฮาส์ เรนา โอเวน ผู้นำเผ่าตุย เทมูเอรา มอร์ริสันคริสโตเฟอร์ แจ็คสัน เทมูเอรา มอร์ริสัน จอห์น ทุย ซีนา นิโคล เชอร์ซิงเงอร์ แฟรงกี อดัมส์ เฮเฮ่ย (ไก่) อลัน ทูดิค ทามาโทอา เจเมน คลีเมนต์ ชาวประมง ออสการ์ ไนต์ลีย์ ชาวบ้านคนที่ 1 ทรอย โพลามาลู ชาวบ้านคนที่ 2 พัวนานี คราวัลโญ่ ชิเมอา คาลีซี ลัมเบิร์ต-ซึดะ โลโต  โรส มาตาเฟโอ เคเล เดวิด เฟน โมนี ฮัวลาไล ชุง มาตังกิ อาวิไม เฟรเซอร์ เตาไท แวสา เจอรัลด์ แรมซีย์

 อื่น ๆ 
ตัวละครเอกที่เป็นชื่อเรื่องของแฟรนไชส์คือ โมอาน่า เป็นส่วนหนึ่งของตัวละครในแฟรนไชส์เจ้าหญิงดิสนีย์ ตัวร้ายจากภาพยนตร์เรื่อง ทามาโทอาและคาคาโมรา ในปี 2016 ได้รับการรวมไว้เป็นส่วนหนึ่งของแฟรนไชส์เหล่าวายร้ายดิสนีย์
# อาเซียนวิเมนส์ฟุตซอลแชมเปียนชิพ 2024
การแข่งขันอาเซียนวิเมนส์ฟุตซอลแชมเปียนชิพ 2024 ทัวร์นาเมนต์นี้จัดขึ้นที่ปาซิก มะนิลา ประเทศฟิลิปปินส์ ตั้งแต่วันที่ 16 ถึง 21 พฤศจิกายน พ.ศ. 2567เช็กโปรแกรม ฟุตซอลหญิงทีมชาติไทย ลุยศึก ชิงแชมป์อาเซียน 2024 นัดแรกพบ อินโดฯ

สนามแข่งขัน
แมตช์ทั้งหมดจัดขึ้นที่ ฟิลสปอร์ตส์ อารีนา, ปาซิก
 ปาซิก ฟิลสปอร์ตส์ อารีนา ความจุ : 10,000200px

 รอบแบ่งกลุ่ม 
เวลาทั้งหมดคือเวลาฟิลิปปินส์: UTC+8.

 รอบสุดท้าย 

นัดชิงอันดับที่ 3

นัดชิงชนะเลิศ

ดูเพิ่ม
อาเซียนฟุตซอลแชมเปียนชิพ 2024
# ป็องซียง
ป็องซียง  หรือ เพนชัน เป็นคำที่ใช้เรียกที่พักประเภทหนึ่ง

 ภาพรวม 
ที่พักที่เรียกว่า pension นั้นมักหมายถึงสถานที่พักค้างแรมที่มีการตกแต่งภายนอกและภายในอย่างสดสวยแบบตะวันตก และให้บริการอาหารตะวันตกเป็นหลัก

ในบางประเทศ เช่น เยอรมนี, ออสเตรีย, อิตาลี, สเปน คำว่า pension อาจใช้เพื่อเรียกโรงแรมขนาดเล็กที่แขกสามารถเข้าพักแรมในราคาที่ค่อนข้างต่ำ ซึ่งเทียบเท่ากับ ที่พักพร้อมอาหารเช้า (B&B) ใน สหราชอาณาจักร และ สหรัฐอเมริกา หรือ ช็องบร์ด็อต (chambre d'hote) ในประเทศฝรั่งเศส

 รากศัพท์ 
คำว่า pension ในภาษาอังกฤษ หมายถึง "บำนาญ" ในประเทศที่พูดภาษาอังกฤษ คำนี้โดยทั่วไปไม่ได้ถูกใช้เพื่อเรียกที่พักดังที่ได้กล่าวมา

ในภาษาฝรั่งเศส คำว่า pension ทั้งหมายถึงบำนาญ และยังหมายถึง ที่พัก หรือ หอพัก ด้วย